97 % organisaatioista on huonosti varautunut uusimman sukupolven kyberhyökkäyksiin

**SAN CARLOS, CA**  —  12. huhtikuuta 2018**.** Tietoturvayhtiö Check Point Software Technologies on tänään julkistanut vuoden 2018 tietoturvaraporttinsa.

Kyberturvan ammattilaisille ja yritysjohdolle tehtyihin kyselytutkimuksiin, Threat Cloud -palvelun keräämiin tietoihin ja Check Pointin tutkijoiden raportteihin perustuva 2018 Security Report tarkastelee tietoturvan uhkia sekä yleisesti että alakohtaisesti. Aloista mukana ovat terveydenhuolto, teollisuustuotanto, rahamarkkinalaitokset ja valtionhallinto.

Raportissa todetaan, että hyvämaineisissa sovelluskaupoissa on tarjolla yli 300 mobiilisovellusta, joissa on mukana jokin haittaohjelma. Pilvipalveluihin liittyvät tietoturvaongelmat, kryptovaluuttojen salalouhinta sekä MacOS- ja IoT-laitteiden haavoittuvuuksien hyväksikäyttö ovat yleistymässä.

”Todistamme parhaillaan uuden sukupolven kyberhyökkäyksiä. Viidennen sukupolven eli ”Gen V” -hyökkäykset perustuvat valtioiden tasolla kehitettyyn ja vuodettuun teknologiaan, niissä käytetään useita eri menetelmiä, ne ovat nopealiikkeisiä ja kooltaan megaluokkaa. 77 prosenttia kyselyymme osallistuneista tietoturvajohtajista toi julki huolensa, ettei heidän yrityksessään ole varauduttu tarpeeksi hyvin näihin uudentyyppisiin hyökkäyksiin. Suuri osa organisaatioiden tietoturvainfrastruktuurista on vanhentunutta”, kuvailee Check Pointin Chief Marketing Officer **Peter Alexander**.

Check Point haastatteli 443 IT- ja tietoturva-ammattilaista eri puolilta maailmaa saadakseen täsmällisemmän kuvan Gen V -hyökkäysten luomista haasteista. Kyselyn tulokset vahvistivat tietoturvaraportin löydöksiä: valtaosalla organisaatioista tietoturva on kymmenen vuotta ja vähintään kaksi sukupolvea jäljessä nykyisestä uhkatasosta.

”Yksikään yksityinen tai julkinen toimija ei ole immuuni; sairaalat, paikallishallinto ja kansainväliset yritykset ovat vaarassa, ja silti 97 prosentilla organisaatioista ei ole käytössä tietoturvaratkaisua, joka pystyy suojaamaan viidennen sukupolven megahyökkäyksiltä. Tähän täytyy saada muutos”, Check pointilta todetaan.

Check Point kokee velvollisuudekseen yhtenä tietoturvan ajatus- ja markkinajohtajista levittää kaikille osapuolille tietoa tietoturvamaiseman muutoksista ja antaa ohjeita viidennen sukupolven hyökkäyksiltä suojautumiseen.

Check Pointin 2018 Security Reportin voi ladata täältä: <https://pages.checkpoint.com/cyber-security-report-2018.html>

Lisätietoja kyberuhkien viidestä sukupolvesta: <https://www.checkpoint.com/gen-v-cyber-security/>

**Lisätiedot ja haastattelupyynnöt myös:**

Maajohtaja Robert Lindqvist, Check Point Software Technologies, [robertl@checkpoint.com](mailto:robertl@checkpoint.com), p. 050 368 4912

Tietoturva-asiantuntija Rami Rauanmaa, Check Point Software Technologies, [ramira@checkpoint.com](mailto:ramira@checkpoint.com)

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065

**Seuraa Check Pointia:**  
Twitter: <http://www.twitter.com/checkpointsw>Facebook: <https://www.facebook.com/checkpointsoftware>Blogi: [http://blog.checkpoint.com](http://blog.checkpoint.com/)YouTube: <http://www.youtube.com/user/CPGlobal>LinkedIn: <https://www.linkedin.com/company/check-point-software-technologies>

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on maailman suurin tietoverkkojen kyberturvallisuuteen keskittynyt yhtiö. Se tarjoaa alan johtavia ratkaisuja ja suojelee asiakkaitaan kyberhyökkäyksiltä vertaansa vaille olevalla haittaohjelmien, kiristysohjelmien ja muiden tietoturvan uhkien kiinnijäämisprosentilla. Check Pointin kattava tietoturva-arkkitehtuuri suojaa niin yrityksen verkot, pilvipalvelut kuin mobiililaitteetkin, ja myös sen hallintajärjestelmä on kattava ja intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta.